ዶክተር ቴድሮስ ከመጨረሻዎቹ ሶስቱ የዓለም ጤና ድርጅት ዕጩዎች ውስጥ ገቡ
የስራ አስፈጻሚ  ቦርድ አባላቱ  ለድርጅቱ  ዋና ዳይሬክተርነት በአባል አገራት ከቀረቡ እጩዎች  ውስጥ ሁለተኛ ማጣሪያ ምርጫቸውን  ናንት ሌሊቱን አካሂደዋል ።ቦርዱ  ከቀረቡት አምስት ዕጩዎች ለመለየት ባካሄደው የድምፅ አሰጣጥ ስነ  ስርዓት ኢትዮጵያንና አፍሪካን ወክለው የቀረቡት ዶክተር ቴድሮስ አድሓኖም መምረጡን ነው ያስታወቀው ።ከዶክተር ቴድሮስ በተጨማሪ  ለግንቦቱ መጨረሻ ውድድር የቀረቡት ሁለት ዕጩዎች ዶክተር ዴቪድ ናባሮና ዶክተር ሳኒያ ኒሽታር  የተባሉ መሆናቸውን ገልጿል፡፡የቦርዱ ስራ አስፈፃሚ አባላት ሶስቱን ተፎካካሪዎች ቃለ መጠይቅ በማድረግ ነበር ይፋ ያደረገው ።ለነዚህ እጭዎችም አባል አገራቱ የፊታችን ግንቦት በሚያካሄዱት ጠቅላላ ጉባኤ በቀጥታ የድርጅቱ  ዋና ዳይሬክተር የሚሆነውን አሸናፊ እንደሚለዩ አመልክቷል ።ተመራጩ ዋና ዳይሬክተር ደግሞ እ ኤ አ ከሐምሌ 1/2017 ጀምሮ መደበኛ  ስራውን እንደሚጀምር መገለጹ ይታወቃል ።